projecte-aina/catalan_government_crawling huggingface dataset:
El projecte Futbol i Valors d'Igualada és un dels nou finalistes seleccionats per a ser la concessió dels premis esportius, concedits per la Comissió Europea per reconèixer aquelles organitzacions que utilitzen el poder de l'esport per promoure la inclusió social dels col·lectius més desafavorits.
En l'edició d'enguany es va convidar a participar-hi a i s'han rebut 144 propostes.
Els tres guanyadors es donaran a conèixer en una cerimònia especial de lliurament de premis que tindrà lloc el 21 de novembre a Brussel·les, en què els impulsors tindran l'oportunitat de presentar els seus projectes davant d'un públic d'experts en inclusió esportiva.
Cadascun dels finalistes rebrà 2.500 €, i els 3 guanyadors s'enduran 10.000€.
Futbol i Valors va néixer ja fa sis anys, donant continuïtat al programa FutbolNet, que havia iniciat la Fundació FC Barcelona en diferents municipis catalans durant el curs 2012/2013.
Després de l'excel·lent valoració d'aquella experiència, el departament municipal d'Esports va apostar per seguir treballant amb els joves amb una metodologia semblant.
L'objectiu de Futbol i Valors passa per afavorir la integració social a través de l'esport, estimulant en aquells que hi prenen part la incorporació de valors com la superació, l'esforç, les relacions interpersonals, la participació, la igualtat de gènere, el treball en equip o el respecte als companys.
Futbol i Valors ofereix als participants, nois i noies d'entre 12 i 16 anys, la possibilitat de participar en activitats esportives extraescolars que, per diferents raons, no podrien realitzar.
S'empra el futbol com a eina d'educació i reflexió al voltant dels valors, se'ls transmeten hàbits saludables, es promou la igualtat de gènere i es fomenta la cohesió i la integració social.
Futbol i Valors suposa també, doncs, una eina útil per a les organitzacions locals i per als educadors dels centres escolars de la ciutat.
El programa ENI CBC MED ha publicat al seu web una plataforma a on es poden trobar tots els projectes aprovats finançats per aquest programa.
Dels onze projectes seleccionats a la primera convocatòria de projectes estàndards del programa ENI CBC MED, cinc d'ells estan liderats per entitats catalanes.
Per a més detall sobre els projectes consulteu l'enllaç.
Els projectes participats per entitats catalanes són:
DECOST: compostatge descentralitzat a les ciutats petites:
Com a soci associat, entre d'altres, hi participa el Consell Comarcal d'Osona.
GIMED: projecte MED Impacte Verd - Inversions positives per a impactes positius:
MEDUSA: desenvolupament i promoció del turisme mediterrani sostenible d'aventura
4.MedPearls: la Mediterrània com a destinació innovadora, integral i única per a les iniciatives de "slow tourism".
TEX-MED ALL: aliances mediterrànies tèxtils per al desenvolupament de negocis, internacionalització i innovació.
Com a soci associat, entre d'altres, hi participa l'Ajuntament de Sabadell.
HELIOS: millora de la inclusió social dels joves que ni estudien ni treballen.
GreenBuilding: minimitzar el consum d'energia per a edificis ecològics respectant els usos actuals i les necessitats públiques:
Com a soci associat, entre d'altres, hi participa el Consell Comarcal del Baix Llobregat.
MAIA-TAQA: mobilitzar noves àrees d'inversions i junts incrementar la qualitat de vida de tots:
MED GAIMS: ludificació per a experiències turístiques memorables:
Med-EcoSuRe: la universitat mediterrània com a catalitzadora per a la renovació ecològica sostenible
Organic Ecosystem: impuls de l'ecosistema orgànic transfronterer mitjançant la millora d'aliances agroalimentàries.
PRODECA va participar com a sòcia del projecte europeu Mdnet a la 17a Setmana Europea de les Regions i les Ciutats la qual va tornar a oferir una oportunitat única per comprendre millor com les regions i les ciutats utilitzen fons de la Unió Europea per millorar la vida diària dels ciutadans i com la política de cohesió pot ajudar a fer que Europa sigui més verda, més inclusiva i més intel·ligent.
L'esdeveniment aplegava més de 9.000 participants, inclosos més de 600 polítics que participaran en gairebé 400 sessions, debats, exposicions i oportunitats de xarxa sobre els diferents aspectes de la política de cohesió en el marc del 25è aniversari del Comitè Europeu de les Regions.El taller va comptar amb una seixantena d'assistents, i es va articular com a sessió participativa organitzada mitjançant taules rodones per tal de construir conclusions sobre el desenvolupament d'accions comunes amb la Dieta Mediterrània com a eix central.
Les tres temàtiques treballades van ser:
La present convocatòria té la finalitat de crear l'European Digital Academy per difondre coneixement sobre les tecnologies digitals existents als europeus interessats, amb l'objectiu d'ajudar-los amb les seves habilitats digitals.
Les accions no van destinades únicament a persones individuals, sinó també a pimes.
Per tant, els objectius de la convocatòria són:
Es poden presentar les entitats jurídiques establertes a qualsevol estat membre de la UE tant de forma individual com conjunta, formant part d'un consorci.
La Comissió estima que el projecte tindrà una durada de 18 mesos.
La finalitat de la present licitació és reforçar la capacitat institucional del Departament de Polítiques Laborals i dels principals actors interessats en el context d'un futur laboral decent amb especial atenció a la igualtat de gènere a Turquia.
La licitació està finançada per l'Instrument de Preadhesió II (IPA II).
L'objectiu és vol assolir mitjançant:
- establint mecanismes de control comuns pels documents d'estratègia
- preparant una estratègia de defensa
- organitzant tallers i conferències, etc.
La formació haurà d'estar orientada a millorar les capacitats i qualificacions de l'equip a l'hora de redactar legislacions i documents nacionals per tal d'enfortir el procés de presa de polítiques, promovent estàndards laborals internacionals i igualtat de gènere.
Poden participar totes les persones jurídiques establertes en un estat membre de la UE, individualment o com a soci d'un consorci.
Alguns països que no formen part de la UE poden participar sempre que compleixin amb els requisits establerts a les bases reguladores.
La convocatòria s'inclou dins del Programa de Desenvolupament Rural de Catalunya 2014-2020 i té com a objectius, entre d'altres, conservar, gestionar i millorar els espais naturals de Catalunya d'una manera compatible amb el desenvolupament i la utilització dels seus recursos.
La convocatòria, finançada pel FEADER, cobrirà els següents àmbits:
Els beneficiaris de les subvencions depenen de les condicions establertes en el pla del Programa de Desenvolupament Rural, on es determinen els municipis elegibles per a les ajudes.
Poden optar a les subvencions regulades en aquestes bases els ens locals, les persones físiques (que tinguin els drets de propietat, siguin arrendataris dels terrenys o siguin titulars de convenis de cessió d'us) les persones jurídiques sense ànim de lucre (associacions i fundacions) i les persones jurídiques amb ànim de lucre.
També poden ser persones beneficiàries els consorcis de gestió d'espais naturals protegits que formin part dels ens del sector públic de la Generalitat de Catalunya.
L'import de cadascuna de les subvencions concretes es determina en la convocatòria corresponent i, en cap cas, pot superar el cost total de l'actuació per la qual es concedeix.
L'objectiu general del projecte és proporcionar un conjunt sòlid d'indicadors representatius de les aus per a la UE per tal de contribuir a la millora de l'orientació i l'eficàcia de les mesures de conservació emanades de les directives sobre natura, així com per informar sobre l'impacte en biodiversitat de les polítiques europees sectorials i d'ús del sòl.
La finalitat principal de la licitació és millorar els requisits sobre mesurament i mostreig d'emissions de motors per la massa i nombre de partícules no volàtils (nvPM), així com proposar pràctiques més rigoroses.
La present licitació ha estat convocada per l'Agència Europea de Seguretat Aèria (EASA) i cofinançada pel fons Horizon 2020.
La licitació es divideix en tres lots:
Es poden presentar totes les persones naturals o jurídiques, de forma individual o en un consorci, que formen part d'estats membres de la UE, Noruega, Islàndia, Liechtenstein o Suïssa.
També, gràcies als Stabilisation and Association Agreements (SAA) poden participar operadors econòmics d'Albània, la República del Nord de Macedònia, Montenegro, Sèrbia, Bòsnia i Hercegovina i Kosovo.
L'objectiu general d'aquesta anàlisi és augmentar el coneixement i crear una referència sobre recursos per a les autoritats competents i els operadors coberts pel reglament de la fusta de la UE.
Es tracta d'ajudar-los a comprendre els potencials beneficis i mancances i a millorar l'ús de la certificació forestal i de productes de fusta, en particular en el context de la implementació del reglament de la fusta de la UE i d'una gestió forestal sostenible.
El programa FET (Future and Emerging Technologies) pretén transformar les idees científiques avançades en tecnologies noves i radicals pel futur.
S'espera que les accions de FET iniciïn radicalment noves línies de tecnologia a través de col·laboracions inexplorades entre ciències multidisciplinàries avançades i enginyeria d'avantguarda.
La present convocatòria finança els projectes Launchpad d'innovació, que són de curta durada i petits en pressupost, però són molt pràctics i útils quan es tracta d'ajudar a projectes FET recentment acabats o en curs per estudiar mercats potencials, comercialitzar productes o millorar un nivell de preparació tecnològica.
Les propostes han d'incloure la relació precisa entre el projecte FET i el resultat específic al qual la proposta de projecte Launchpad d'innovació fa referència, descrivint-la detalladament.
L'impacte previst consisteix en:
Poden participar totes les entitats jurídiques establertes als estats membres de la UE, a territoris transatlàntics que formen part d'aquests Estats i altres països que tenen acords per participar en fons Horizon 2020.
L'Agència Executiva per pimes (EASME) reconeix que un investigador amb experiència necessita formació addicional per assolir les capacitats necessàries en la gestió de la innovació a les pimes.
És per això que la present licitació preveu la formació de professionals relacionats amb la gestió de la innovació industrial en el context de l'European SME Associate pilot, finançat per l'Horizon 2020.
La formació ha de consistir en:
Poden participar totes les entitats jurídiques establertes als estats membres de la UE, a territoris transatlàntics que formen part d'aquests Estats i altres països que tenen acords per participar en fons Horizon 2020.
El contracte tindrà una durada de 24 mesos.
ScriptLab és una iniciativa de TorinoFilmLab amb el suport del subprograma MEDIA de la Unió Europea adreçat a guionistes professionals, directors o equips de guionistes i directors d'arreu del món, que presenten un llargmetratge de ficció original o adaptat en desenvolupament primerenc.
També forma als professionals del cinema interessats a conèixer els processos de desenvolupament de guió a través de la branca ScriptLab – story editing.
Amb el suport de consultors professionals de guió i aprenents d'editors d'històries, cineastes d'arreu del món desenvolupen els seus projectes mitjançant el procés creatiu de treballs en grup per parelles, durant 3 tallers residencials d'una setmana i 2 sessions en línia que es duran a terme entre març i novembre de 2020.
El programa conclou al TFL Meeting Event, al novembre, en què tots els participants presenten els seus projectes a una audiència de productors internacionals especialment convidats, agents de vendes i altres professionals de la indústria del cinema, que tenen reunions individuals amb aquests Decision Makers.
Europea Creativa Media ha obert un concurs per assistir als European Film Awards 2019 a Berlín entre el 6 i el 8 de Desembre.
A més, durant aquells dies hi haurà diverses activitats com un sopar de benvinguda i una gala exclusiva amb la presència del director de cinema Werner Herzog.
Per participar s'ha de ser major d'edat (complerts abans de l'1 d'Octubre) i contestar un quizz sobre pel·lícules europees, cada resposta correcta sumarà 1 punt.
Hi haurà 8 guanyadors seleccionats segons la puntuació obtinguda, però es pot guanyar un punt extra seguint a Europa Creativa a les xarxes socials.
Els guanyadors seran anunciats l'11 de Novembre.
Keychange és una iniciativa internacional que vol transformar el futur de la música mitjançant la igualtat total de gènere a festivals i organitzacions musicals; el projecte té l'objectiu d'accelerar el canvi i crear una indústria musical més inclusiva per a generacions presents i futures.
La iniciativa Keychange ha publicat aquesta convocatòria, cofinançada per Europa Creativa, per tal de trobar el pròxim grup d'artistes que participaran en un programa de desenvolupament de capacitats i talent durant tot l'any 2020.
Els participants seleccionats aconseguiran, a part d'una beca:
Les beques atorgades cobriran els costos dels vols a les reunions de febrer i setembre i als diferents festivals, incloent-hi els allotjaments.
Es cobriran els costos amb un pressupost d'entre 1.400 € i 3.000 € per artista o professional.
Es poden presentar a la convocatòria dones i persones de grups de gènere minoritaris.
Cal que siguin artistes emergents innovadors, amb un talent destacat i que siguin capaços d'escriure i interpretar la seva pròpia obra.
Seran escollits un màxim de 3 artistes per país.
L'Erich Pommer Institut amb el suport d'Europa Creativa Media presenta un nou curs titulat Leading Innovation and Change in Film and TV, sobre les noves oportunitats que sorgeixen a través de la revolució digital; defensant que per tal de tenir èxit i créixer, les empreses de la indústria audiovisual s'han d'adaptar a un mercat canviant i implementar en la seva organització canvis eficients i efectius.
El curs Leading Innovation and Change in Film and TV ofereix coneixement pràctic sobre els processos i metodologies emprats en models de negoci innovadors.
A més, ensenya als seus participants a implementar-los de manera exitosa.
L'objectiu d'aquesta formació és també ajudar al desenvolupament de les habilitats necessàries per iniciar i liderar un canvi innovador: saber capitalitzar les creixents oportunitats de l'entorn digital en el cinema i en la televisió.
El curs tindrà lloc a Berlín del 4 al 8 de desembre de 2019.
Les inscripcions efectuades abans del 31 d'octubre gaudiran d'un descompte de 200€.
L'Objectiu principal de la present convocatòria, finançada pel Fons Europeu de Desenvolupament (EDF), és desbloquejar el potencial d'innovació inclusiva als països d'ACP (Àfrica, Carib i Pacífic) i donar suport a la seva transició cap a una economia basada en el coneixement.
La finalitat consisteix a assolir un desenvolupament sostenible i reduir la pobresa.
Les propostes han de tractar una o més de les següents prioritats:
La convocatòria està dividida en 6 lots, que corresponen a diferents zones geogràfiques, però que comparteixen objectius i prioritats:
Cada lot està dotat amb 8.400.000 euros.
Tot i això, cada ajut serà d'entre 4.000.000 i 4.200.000 euros.
Els participants han de presentar-se en un partenariat format per un líder i un mínim de dos socis.
Els líders i els socis dels projectes hauran de tenir: personalitat jurídica, no tenir ànim de lucre i deuen estar establerts en almenys dos països diferents de la zona d'Àfrica, Carib i Pacífic.
A més, hauran de proposar suport financer a terceres parts.
El nombre de socis establerts a la zona d'Àfrica, Carib i Pacífic ha de ser superior a aquells que no ho són.
Els ajuts tindran un cofinançament màxim del 85%.
La durada prevista per aquesta acció no hauria de superar els 48 mesos.
La Unió Europea i el govern de Libèria busquen periodistes liberians i dels països membres de la UE pel programa "Young Media Professionals Awareness Campaign", en el qual els 8 joves seleccionats tindran l'oportunitat de viatjar per Libèria durant 30 dies per informar sobre el desenvolupament dels cinc programes europeus al país africà.
Així doncs, l'objectiu principal de la convocatòria és demostrar l'impacte dels projectes de la UE sobre les vides de la població liberiana.
El projecte facilitarà intercanvis i permetrà als joves professionals descobrir i projectar històries convincents al món; històries de canvis positius inspirades en projectes finançats per la Unió Europea.
El viatge també permetrà l'intercanvi intercultural entre els joves liberians i els europeus que viatjaran, aprendran i experimentaran junts.
Els individus seleccionats tindran coberts els costos del viatge, els visats, les assegurances, allotjament, menjar i begudes.
Durant el programa rebran els estris necessaris per realitzar les activitats multimèdia.
S'espera que els candidats seleccionats compleixin:
Poden optar a aquesta convocatòria periodistes joves (d'entre 20 i 35 anys); estudiants de periodisme, comunicació, estudis de mitjans; o aquells individus que hagin obtingut una combinació d'educació i experiència relacionada amb aquests àmbits.
A més, cal que els sol·licitants tinguin un mínim de 2 anys d'experiència en el món del periodisme.
És necessari que els candidats tinguin coneixement i experiència en l'ús de programari informàtic d'oficina i programes d'edició i producció audiovisuals estàndards del sector; i que tinguin un alt nivell d'anglès parlat i escrit (el nivell mínim demanat és el C1).
Per tal d'inscriure's a l'oferta cada sol·licitant ha de presentar:
La finalitat de la present convocatòria de la DG Regio és donar suport en l'elaboració i la difusió d'informació i continguts relacionats amb la política de cohesió de la UE, tot respectant la completa independència editorial dels actors principals.
Els objectius específics de la convocatòria de propostes són les següents:
Es preveuen dues accions principals:
Els candidats només podran presentar una sol·licitud per una acció.
Els ajuts seran d'entre 70.000 i 300.000 euros per cobrir un màxim de 80% dels costos.
El projecte tindrà una durada de 12 mesos.
El projecte «Healthy Cities» de l'Ajuntament de Vic és una de les candidatures aprovades en el marc de la segona convocatòria URBACT de xarxes de plans d'acció.
El passat 24 i 25 de setembre es va donar el tret de sortida del projecte amb la reunió inicial.
L'Ajuntament de Vic lidera el projecte junt amb altres vuit socis de diferents països:
La xarxa té com a objectiu principal aprofundir en la relació entre la salut i l'entorn urbà, desenvolupar polítiques que es concentrin en la millora salut de la gent, així com aplicar un rigorós sistema d'avaluació d'impacte d'aquestes polítiques.
Les ciutats participants desenvoluparan accions des de diferents punts de vista, però la perspectiva global de la salut serà el marc comú que permetrà intercanviar les diferents metodologies.
El projecte tindrà una durada de dos any i mig i estarà dividit en dues fases, la primera fase de sis mesos servirà per dur a terme un estudi comparatiu entre els nou socis, mentre que els següents 24 mesos estaran dedicats a l'intercanvi de coneixement per tal de nodrir l'elaboració d'un pla d'acció per a cada soci, principal resultat del projecte.
El Cultural and Creative Cities Monitor va ser dissenyat per ajudar als polítics nacionals, regionals i municipals a identificar punts forts locals i oportunitats que els permetin diferenciar-se d'altres centres urbans similars utilitzant dades tant quantitatives com qualitatives.
Per tant, és un instrument per promoure l'intercanvi mutu i coneixement entre les ciutats.
A més, pels investigadors aquestes dades preveuen que generin noves qüestions i perspectives en el paper de la cultura i la creativitat en el benestar social i econòmic a les ciutats.
Aquesta segona edició destaca 190 ciutats en diferents categories:
D'entre aquestes ciutats hi ha 3 catalanes destacades:
L'investigador Giulio Ruffini, que forma part de l'entitat Neuroelectrics Barcelona SL, ha estat seleccionat junt amb dos investigadors francesos per dur a terme el seu projecte GALVANI.
La recerca es basa a controlar les connexions cerebrals epilèptiques amb camps elèctrics febles optimitzats computacionalment.
Neuroelectrics Barcelona SL forma part d'una empresa més gran que té una altra seu a Boston.
Està formada per diversos investigadors que tenen una finalitat comú: reinventar la forma en la qual observem i tractem el cervell humà.
El seu objectiu és ajudar als pacients a recuperar la seva salut cerebral en patologies com ara el dolor crònic o la recuperació d'un ictus.
Les subvencions ERC Synergy Grants estan convocades pel Consell Europeu de Recerca (ERC, European Research Council) i cofinançades per Horizon 2020.
Aquestes estan destinades a permetre que entre dos i quatre investigadors i els seus equips puguin reunir habilitats, coneixements i recursos complementaris per tal d'abordar conjuntament problemes de recerca ambiciosos.
L'objectiu és promoure avenços substancials en les fronteres del coneixement, impulsar els àmbits científics i encoratjar noves línies de recerca productives amb nous mètodes i tècniques.
Això permetrà situar la investigació transformadora no només a l'avantguarda de la ciència europea, sinó també convertir-se en un referent a escala global.
La EACEA (Agència Executiva d'Educació, Audiovisual i Cultura) és la institució responsable de la gestió operativa del mecanisme de certificació d'organitzacions de la Iniciativa de voluntaris/àries de la UE.
El procediment perquè les organitzacions rebin la certificació està obert durant un llarg període de temps i, és per això, que el llistat d'organitzacions certificades es va actualitzant de manera continuada.
La darrera actualització del mes de setembre certifica a les següents entitats receptores de voluntaris/es:
La llista completa amb totes les destinacions disponibles a dia d'avui es poden trobar als enllaços adjunts.
El consorci CARMENES, liderat per investigadors de l'IEEC (Institut d'Estudis Espacials de Catalunya) de l'ICE (CSIC), ha descobert un exoplaneta al voltant d'un nan vermell (GJ 3512) situat a aproximadament 30 anys llum de la Terra.
Els investigadors han localitzat aquesta formació celeste des de l'observatori astronòmic de Calar Alto (Almeria) i amb la col·laboració de l'observatori del Montsec (Noguera), el de Sierra Nevada (Granada) i el del Teide (Tenerife).
Aquest descobriment ha desafiat el model actual i la teoria que explica la formació planetària.
Les teories actuals sobre la formació planetària –basades en el model "d'acumulació del nucli", és a dir, que els planetes gasosos es formen a partir de nuclis rocosos que acumulen grans quantitats de gas–, que es consideraven suficients per explicar la formació d'altres planetes d'aquest tipus com Júpiter o Saturn, no incloïen la presència dels exoplanetes gegants gasosos orbitant al voltant d'estels nans.
La troballa obre la porta a la teoria que els planetes gegants gasosos poden formar-se, també, directament a partir de l'autoacumulació de gas i pols, sense necessitat d'un nucli sòlid que faci de "llavor"
Això permet evitar falsos positius en la detecció del planeta, un problema comú fins ara perquè els senyals de l'activitat estel·lar i d'altres mecanismes físics estel·lars es podrien confondre amb l'existència de planetes.
CARMENES pot confirmar les seves troballes sense que es facin més verificacions.
Els resultats de la investigació, publicats a la revista 'Science', han estat possibles gràcies a la participació de centres d'investigació d'arreu del món, entre ells l'Institut de Ciències Espacials de Catalunya, l'Institut d'Astrofísica d'Andalusia, el Centre d'Astrobiologia, l'Observatori de Lund (Suècia) o l'Institut Max Planck (Alemanya).
El consorci Carmenes ha rebut finançament del Fons Europeu de Desenvolupament Regional (FEDER).